**Рэкамендацыі бацькам аб правілах дарожнага руху**

Бацькі для дзяцей з’яўляюцца ўзорам паводзін на вуліцах і дарогах. Ніякае навучанне не будзе эфектыўным, калі самыя блізкія людзі не выконваюць правілы дарожнага руху. Парушэнне бацькамі правілаў прыводзіць да таго, што дзеці, пераймаючы іх звычкі, выпрацоўваюць манеру небяспечных для жыцця і здароўя паводзін на дарозе, якая ў далейшым можа прывесці да непапраўнай бяды.

Бацькі павінны як мага часцей суправаджаць дзіця на вуліцы, выконваючы наступныя абавязковыя патрабаванні:

 з дому выходзьце загадзя, так, каб ісці па вуліцы не спяшаючыся;

 перад пераходам праезжай часткі абавязкова спыніцеся, пераходзьце дарогу мерным крокам без якой-небудзь спешкі;

 пераходзьце праезжую частку толькі на пешаходных пераходах і скрыжаваннях;

 ніколі не выходзьце на праезжую частку з-за транспарту, нельга абыходзіць ні ззаду, ні спераду, неабходна адысці ад яго да бліжэйшага скрыжавання ці пешаходнага пераходу і толькі там перайсці праезжую частку;

 там, дзе ёсць светафор, пераходзьце праезжую частку толькі на зялёны сігнал, папярэдне абавязкова пераканайцеся ў бяспецы пераходу;

 прыцягвайце дзіця да ўдзелу ў назіранні за сітуацыяй на дарозе: паказвайце яму тыя машыны, якіх трэба сцерагчыся, якія рыхтуюцца паварочваць альбо едуць з вялікай хуткасцю ( іх трэба прапусціць).

**ПАМЯТАЙЦЕ!** Ніколі не парушайце правілы дарожнага руху, асабліва ў прысутнасці дзіцяці, - дрэнны прыклад заразлівы, а дзіця навучаеццаправілам бяспечных паводзін на праезжай частцы перш за ўсё на вашым прыкладзе!

Выхавальнік дашкольнай адукацыі Чарнецкая Л.А.